Proffligaen på skøyter

Proffligaen på skøyter var en organisasjon som arrangerte skøyteløp under navnene International Speedskating League (ISSL) i sesongen 1972/73 og World International Speedskating Organization (WISO) i sesongen 1973/74. Proffligaen sto utenfor det internasjonale skøyteforbundet, ISU.

International Speedskating League (ISSL), ble presentert på en pressekonferanse i Stockholm den 4. august 1972.Nyborg Bak denne ligaen sto den tidligere svenske storløperen Jonny Nilsson sammen med amerikanerne William Moore og Ned Neely. Svein-Erik Stiansen var involvert på ledersiden.Nyborg Flere av verdens beste løpere tok del i denne ligaen. Disse var:

  NasjonalitetNavn
     Roar Grønvold
     Bjørn Tveter
     Willy Olsen
     Ivar Eriksen
     Ard Schenk
     Kees Verkerk
     Jan Bols
     Eddy Verheijen
     Jos Valentijn
     Johnny Höglin
     Hasse Börjes
     Ove König
     Erhard Keller
     Leo Linkovesi
     Seppo Hänninen
     Neil Blatchford
     Greg Lyman

Göran Claeson fra Sverige og Per Bjørang fra Norge inngikk også kontrakter med proffligaen, men de trakk seg før løpene startet og fortsatte å konkurrere med amatørstatus.Nyborg

I sesongen 1972/73 ble det arrangert europamesterskap i Skien, og verdensmesterskap på Nya Ullevi i Göteborg. I begge mesterskapene gikk allround-tittelen til Ard Schenk og sprint-tittelen til Hasse Börjes.http://www.skateresults.com/tournaments/professional_world_sprint_championships_1973_m

Etter 1972/73-sesongen ble ISSL avviklet og erstattet av World International Speedskating Organization (WISO). Jonny Nilsson var fortsatt med å dra det hele, men nå var de amerikanske bakmennene erstattet av nederlenderne Fritz Bergmann og Jan Klok. Denne sesongen ble det avholdt europamesterskap på Savalen, med Bjørn Tveter som vinner av allround-klassen og Hasse Börjes som vinner i sprint.

På grunn av svak økonomi ble proffligaen avviklet etter 1973/74-sesongen.

Referanser

Litteratur
Dalby, Greve, Jorsett: Olympiske vinterleker 1924–2006, ISBN 82-7286-162-3

Kategori:Hurtigløp på skøyter
Kategori:Artikler i skøytesportprosjektet